stanford-oval/wikipedia huggingface dataset:
דייגו ראמירס דה ארייאנו
המשך הקריירה

כבר בשנת 1613 תכננו הספרדים לשלוח צי לסייע לחיל המצב בפיליפינים. בשנת 1616 הוצע לשלוח שמונה ספינות עם 150 תותחי ארד ו-1660 תותחים קלים. ב-1617 כתב הפרוקורטור הכללי הקודם אל המלך בבקשה לשגר את הצי בהקדם האפשרי, ובאותה שנה נשלח צי קטן דרך כף התקווה הטובה והגיע לפיליפינים כעבור שנתיים, ב-1619. ב-2 ביולי 1619 קיבל צי חדש פקודה להפליג בנתיב כף התקווה הטובה אל הפיליפינים, אבל במשך החודשים הבאים של אותה שנה התנהל דיון בשאלה, אם נתיב זה או הנתיב מסביב לדרום אמריקה הוא הראוי ביותר.
לורנצו דה סואסולה התמנה למפקד הצי. ב-10 בדצמבר 1619 קיבל סואסולה הוראה להפליג דרך כף התקווה הטובה, אבל ב-12 בדצמבר הוסמך לשנות את הפקודה ולהפליג בנתיב שהתגלה זה עתה, סביב כף הורן, אם המומחים בצי יסכימו, שמזג האוויר ומיקום הצי מתאימים לכך. פרנציסקו מונטס מונה לנווט הצי. דייגו ראמירס דה ארייאנו התמנה לקפטן כבוד של חיל התותחים הספרדי, וקיבל את התואר "אלמיראנטה". ראמירס שירת גם כנווט, והומלץ למושל הפיליפינים לתפקיד קוסמוגרף ומומחה לניווט.
מן הפיליפינים, היה ראמירס אמור להמשיך אל איי התבלינים, שהיו בשליטת ההולנדים, ואז לנסות לגלות את טרה אוסטרליס.
ביציאה לדרך חל בלבול, כשכמה ספינות הפליגו בטרם עת ואז חזרו לקאדיס. הצי כולו הפליג ב-21 בדצמבר 1619, וב-3 בינואר 1620 עטה עליו סערה קשה. הספינות נפוצו לכל עבר, כמה מהן נסחפו אל חופי ספרד, אחרות אל חופי אפריקה. רבים נספו, בהם סואסולה. רק שתי סירות נמלטו מן הספינה התלת-סיפונית סנטה מרגריטה, ובהן ניצלו דייגו ראמירס דה ארייאנו, שהגיע בשחייה אל החוף, ואדמירל גארסיה אלברס דה פיגרואה.
ראמירס מונה לנווט של "בית הסחר" של סביליה, משרה חשובה שבה החזיק משנת 1620 עד 1624. בעודו מכהן במשרה זו, הלך ראמירס לעולמו ב-27 במאי 1624. את כל נכסיו וחובותיו השאיר לאשתו מריאן אייבר, שהייתה בחודש השישי להריונה.
הישגים

ראמירס תרם רבות לניווט, בקביעת קווי רוחב וקווי אורך ובתיקון מפות ניווט.
ראמירס נתן שמות למקומות רבים, בהם האי חאטיבה, כיום ארץ האש, איי אילדפונסו ומצר סן ויסנטה, שנקרא על שם הקדוש המגן על ולנסיה. מצר זה קרוי כיום מצר לה מייר, על שם הספן ההולנדי יאקוב לה מייר.
ראמירס פרסם תרשים של שינויים מגנטיים שמדד במסעו, הראשון לאזור זה.
הדין וחשבון של האחים נודאל על המסע, Relación del viaje que por orden de su Majestad y acuerdos del Real Consejo de Indias, יצא לאור במדריד בשנת 1621 על ידי פרננדו קוריאה ממונטנגרו. סיפורו של ראמירס מ-1621, Reconosimiento de los Estrechos de Magallanes y de San Viçente, נגנז אותו זמן. בשנת 1866 התפרסם תקציר בדין וחשבון השנתי של הגנזך ההידרוגרפי. הטקסט המלא לא ראה אור עד 2011, כ"מעשה של הרפתקה גדולה".
לקריאה נוספת

Ramírez de Arellano, Diego (2011). Reconosimiento de los Estrechos de Magallanes y de San Viçente. Con algunas cosas curiossas de navegación. Por el cappitán Diego Ramírez de Arellano, cosmógrafo, y piloto maior del Rey, nro. Sr., en la contratación de Sevilla. La Institución Alfons el Magnànim. p. 657. ISBN 978-84-7822-587-3.
מפת אילה דה חאטיבה, כיום ארץ האש, ששרטט דייגו ראמירס דה ארייאנו
אריזונה קרדינלס

אריזונה קרדינלס (באנגלית: Arizona Cardinals) היא קבוצת פוטבול אמריקאית מליגת ה-NFL שבסיסה בעיר גלנדייל, הסמוכה לפיניקס שבמדינת אריזונה. הקרדינלס נוסדה בשנת 1898 בעיר שיקגו בשם שיקגו קרדינלס והיא הקבוצה המקצוענית הוותיקה ביותר, וממייסדות ליגת ה-NFL. כינוי הקבוצה וסמלה על שם ציפור השיר הקרדינל.
הקבוצה זכתה פעמיים באליפות ליגת ה-NFL (טרם האיחוד עם ה-AFL), בשנים 1925 וב-1947. היא העפילה פעם אחת לסופרבול, בעונת 2008 (סופרבול XLIII) בו נוצחה על ידי פיטסבורג סטילרס.
ב-1960 עברה הקבוצה לסנט לואיס שבמיזורי ונקראה סנט לואיס קרדינלס. ב-1988 עברה לאריזונה, שיחקה תחילה בטמפי ונקראה פיניקס קרדינלס. משנת 1994 נקראת בשמה הנוכחי ומשנת 2006 משחקת באצטדיון בעיר גלנדייל, אשר שינה את שמו בשנת 2018 לאצטדיון "סטייט פארם".
דייגו קלאטנהוף

| --- | --- |

 לידה:  30 בנובמבר 1979 (בן 44) פרנץ' ריבר, נובה סקוטיה, קנדה
 מדינה:  קנדה
 תקופת הפעילות:  מ-2001
 מספר צאצאים:  1
 פרופיל ב-IMDb
 
דייגו קלאטנהוף (באנגלית: Diego Klattenhoff; ‏נולד ב־30 בנובמבר 1979) הוא שחקן קנדי. מוכר בזכות תפקידיו בתור מייק פבר בסדרה "הומלנד" ברשת Showtime, ובתור סוכן ה-FBI דונלד רסלר בסדרה "הרשימה השחורה" ברשת NBC.
ביוגרפיה

קלאטנהוף נולד בעיירה פרנץ' ריבר, נובה סקוטיה שבקנדה ועבר לטורונטו, אונטריו בגיל 19 כדי לפתח קריירת משחק.
במשך מספר שנים עבד כברמן בזמן שלקח שיעורים בתיאטרון. אביו במקור מגרמניה שהתיישב בקנדה לפני שקלאטנהוף נולד.
קריירה

קלאטנהוף החל את דרכו בתחום המשחק כשחקן טלוויזיה בסדרות הקנדיות "ויסלר" ו-"At the Hotel" ובתפקיד קטן בסרט "נסיכות הקרח".
לאחר שעבר לעבוד בארצות הברית הוא שיחק מספר פרקים בסדרת הדרמה הקומית "גברים על עצים".
בשנים 2009–2010 גילם את מייק קלהאן בסדרת הדרמה הרפואית "מרסי" ברשת NBC.
ב-2011 לוהק לסדרת הדרמה "הומלנד" ברשת שואוטיים, לתפקיד קצין המרינס מייק פבר, חברו הקרוב של ברודי.
בשנת 2013 החל לשחק בתפקיד ראשי בסדרת הפשע "הרשימה השחורה" ברשת NBC בתור הסוכן הפדרלי דונלד רסלר. עוד ב-2013, השתתף בסרט הפעולה הבדיוני של גיירמו דל טורו "פסיפיק רים" בתפקיד יאנסי אחיו הגדול וטייס המשנה של רייל באקט.
קריירה > חיים אישיים

קלאטנהוף נשוי לאישה והוא שומר על פרטיותה מהתקשורת, ויש להם בן שנולד ב-2012.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | ילדות רעות | שיין אומן |  |
| 2004 | קיוב 0 | קוויגלי |  |
| 2005 | נסיכת הקרח | קייל דייטון |  |
| 2005 | The Last Hit | סשה |  |
| 2006 | להרוג את המזל | ג'ינג'ר |  |
| 2009 | לילות אל.איי. | דירק |  |
| 2010 | הארץ היבשה | הנרי |  |
| 2012 | ללא תנאים | בילי |  |
| 2013 | Kilimanjaro | טרוי |  |
| 2013 | העולם אחרי | ריינג'ר |  |
| 2013 | פסיפיק רים | יאנסי בקט |  |
| 2016 | לבנדר | אלן |  |
| 2017 | Radius | ליאם הארטוול |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002-2001 | דוק | ג'ייסון | 2 פרקים |
| 2003 | Blessings | בני | סרט טלוויזיה של CBS |
| 2003 | Mutant X | ג'וני קאמינגס | פרק: "Shadows of Darkness" |
| 2003 | Veritas: The Quest | טימוס | פרק: "Avalon" |
| 2004 | נעדרים | בראד וויטמן | פרק: "One Night Stand" |
| 2005 | Sue Thomas: F.B.Eye | ג'ייסון אלברייט | פרק: "The Bounty Hunter" |
| 2005 | Murder in the Hamptons | פקח תנועה | סרט טלוויזיה של Lifetime |
| 2005 | Shania: A Life in Eight Albums | פול | סרט טלוויזיה של CBC TV |
| 2005 | Recipe for a Perfect Christmas | זאק | סרט טלוויזיה של Lifetime |
| 2005 | סמולוויל | ג'וש גרינפילד | פרק: "Krypto" |
| 2005 | סטארגייט SG-1 | מנהיג מתבגר | פרק: "Ex Deus Machina" |
| 2006 | בניחוש חוקר | דילן מקסוול | פרק: "Speak Now or Forever Hold Your Piece" |
| 2006 | על טבעי | דיון טאנר | פרק: "Croatoan" |
| 2006 | At the Hotel | ג'ייקוב הצעיר | תפקיד ראשי; 6 פרקים |
| 2006 | Firestorm: Last Stand at Yellowstone | וויליס לי | סרט טלוויזיה של A&E Networks |
| 2006 | הנפיל | נתניאל | מיני-סדרה |
| 2007 | סודות קפואים | דרק | 12 פרקים |
| 2007 | Fire Serpent | הולנדי צעיר | סרט טלוויזיה של Syfy |
| 2008 | גברים על עצים | איוון | 6 פרקים |
| 2008 | Lost Behind Bars | צ'רלי קווין | סרט טלוויזיה של Lifetime |
| 2009 | המאזין | טום קרופורד | פרק: "Emotional Rescue" |
| 2009 | ER | ג'יי | פרק: "Shifting Equilibrium" |
| 2009 | 24 | סמל קאדן | 2 פרקים |
| 2010-2009 | מרסי | מייק קלהאן | תפקיד ראשי; 22 פרקים |
| 2011 | השמיים נופלים | דאנר | פרק: "Mutiny" |
| 2011 | מחשבות פליליות: התנהגות חשודה | סטיב הילמן | פרק: "Lonely Hearts" |
| 2013-2011 | הומלנד | מייק פבר | תפקיד ראשי (עונות 2-1) תפקיד אורח (עונה 3): 25 פרקים |
| 2012 | לונגמייר | אלי | פרק: "The Cancer" |
| 2013-הווה | הרשימה השחורה | דונלד רסלר | תפקיד ראשי (9 עונות); 184 פרקים |
אנריקה חורדה

| --- | --- |

 לידה:  24 במרץ 1911 סן סבסטיאן, ספרד 
 פטירה:  18 במרץ 1996 (בגיל 84) בריסל, בלגיה 
 מוקד פעילות:  ספרד, ארצות הברית 
 מקום לימודים:  אוניברסיטת מדריד 
 שפה מועדפת:  ספרדית 
 
אנריקה חורדה (בספרדית: Enrique Jordá, ‏24 במרץ 1911 – 18 במרץ 1996) היה מנצח ספרדי-אמריקאי. חורדה נולד בסן סבסטיאן שבספרד ובהמשך קיבל אזרחות של ארצות הברית.
אחרי שניצח במדריד, קייפטאון ואנטוורפן, כיהן חורדה כמנהל מוזיקלי של התזמורת הסימפונית של סן פרנסיסקו משנת 1954 עד 1963. בסן פרנסיסקו ערך כמה הקלטות סטריאו לחברת  RCA ויקטור, ב-1957 ו-1958. הקלטותיו האחרונות עם התזמורת היו לחברת CRI בשנת 1962. במהלך סיור הקונצרטים של התזמורת באירופה בשנת 1973 התאחדו נגניה עם חורדה בפעם האחרונה.
אנריקו חורדה הוא מחבר הספר הפופולרי בספרדית בנושא ניצוח, (El director de orquesta ante la partitura). חורדה מת בגיל 84 בבריסל שבבלגיה לאחר מחלה של חודשיים, שהייתה קשורה בעירוי דם.
אנטייה טראואה

| --- | --- |

טראואה, 2013
 לידה:  18 בינואר 1981 (בת 43) מזרח גרמניה מיטויידה, בזירק קארל-מרקס-סטדט, מזרח גרמניה 
 מדינה:  גרמניה 
 תקופת הפעילות:  מ-1997 
 http://www.antjetraue.com/
 פרופיל ב-IMDb
 
אנטייה טראואה (בגרמנית: Antje Traue; נולדה ב-18 בינואר 1981) היא שחקנית קולנוע וטלוויזיה גרמנייה. התפרסמה בזכות תפקידיה בסרטים הבינלאומיים "פנדורום" ו"איש הפלדה".
ביוגרפיה

טראואה נולדה בעיירה מיטוויידה, סקסוניה שבמזרח גרמניה דאז. החלה את דרכה כנערה על בימות תיאטרון והופיעה ברחבי גרמניה, אירופה ובניו יורק סיטי. בשנת 2002 עברה להתגורר בברלין כדי להיבחן למספר סרטים ותוכניות טלוויזיה מקומיים בהם הופיעה.
קריירה

ב-2008 התפרסמה טראואה לראשונה בתפקיד המכונאית הגרמנייה נדיה במותחן האימה המדע בדיוני "פנדורום".
ב-2010 השתתפה בדרמת המלחמה "5 ימים של מלחמה".
ב-2011 נבחרה על ידי הבמאי זאק סניידר לשחק בסרט גיבורי העל "איש הפלדה" בתפקיד החיילת פאורה מהצבא שהנהיג גנרל זוד שאותו גילם מייקל שאנון.
בשנת 2017 החלה לשחק בסדרה המסתורין הגרמנית "אפל" בשירות הזרמת המדיה של נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004   | Kleinruppin Forever | רמונה |  |
| 2008   | Berlin am Meer | אסטלה |  |
| 2009   | Phantom Pain | אניה | ללא קרדיט |
| 2009   | פנדורום | נדיה |  |
| 2011   | 5 ימים של מלחמה | זואי |  |
| 2012   | Nobel's Last Will | קיטן |  |
| 2013   | איש הפלדה | פאורה |  |
| 2015   | הבן השביעי | בוני ליזי |  |
| 2015   | האישה בזהב | אדל בלוך-באואר |  |
| 2016   | Despite the Falling Snow | מרינה |  |
| 2016   | קרימינל | אלסה מולר |  |
| 2016   | Kundschafter des Friedens | פאולה קהרן |  |
| 2016   | Vier gegen die Bank | אליזבת זולנר |  |
| 2017   | להתראות גרמניה | שרה סימון |  |
| 2018 | Das Ende der Wahrheit | אוריס קוהלר |  |
| 2018 | Spielmacher | ורה |  |
| 2018 | בלון | אולריקה פיהל |  |
| 2019 | König der Raben | אלינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | Cologne P.D. | דיאנה | פרק: "Später Ruhm" |
| 2009 | Der Staatsanwalt | סנדרה | פרק: "Schwesternliebe" |
| 2015 | Weinberg | האנה זפטר | תפקיד ראשי; 6 פרקים |
| 2015 | Mordkommission Berlin 1 | אירמה ברגר | סרט טלוויזיה |
| 2015 | Der Fall Barschel | ג'יזל ניומאייר | סרט טלוויזיה |
| 2016 | תחנת ברלין | לנה ווגל | 2 פרקים |
| 2016 | קרוב לאויב | ברגיט מנץ | 3 פרקים |
| 2016 | Temple | אווה | תפקיד ראשי; 6 פרקים |
| 2020-2017 | אפל | אגנס נילסן | תפקיד אורח (עונות 3-1); 6 פרקים |
| 2019 | Die Freundin meiner Mutter | רוזלי | סרט טלוויזיה של NRD |
| 2019 | Dead End | אמה | תפקיד ראשי; 6 פרקים |
| 2019 | Polizeiruf 110 | אן גרלינג | פרק: "Tod einer Journalistin" |
| 2020 | זירת הפשע | ג'וליאנה | פרק: "In der Familie: Part 1" |
| 2021 | Gefangen | אלן | סרט טלוויזיה של ARD |
| 2021 | An seiner Seite | ויולה פרנקנברג | סרט טלוויזיה של Arte |
| 2021 | Die Macht der Kränkung | אווה | תפקיד ראשי; 6 פרקים |
| TBA | Die Bilderkriegerin | אניה נידרינגהאוס | סרט טלוויזיה של ZDF |
| TBA | Herzogpark | אליזבת וון לינדן | סדרת טלוויזיה; בצילומים |
ארסו יובאנוביץ'

| --- | --- |

ארסו יובאנוביץ'
 לידה:  24 במרץ 1907 פודגוריצה, נסיכות מונטנגרו נסיכות מונטנגרו
 פטירה:  12 באוגוסט 1948 (בגיל 41) ורשאץ, יוגוסלביה יוגוסלביה
 מדינה:  מונטנגרו 
 השתייכות:   הצבא היוגוסלבי המלכותי  הצבא העממי היוגוסלבי
 תקופת הפעילות:  1924–1948 (כ־24 שנים)
 דרגה:   גנרל-פולקובניק
 תפקידים בשירות
 ראש המטה הכללי היוגוסלבי
 פעולות ומבצעים
 מלחמת העולם השנייה
 עיטורים
 מסדר סובורוב, דרגה 1  מסדר הדגל היוגוסלבי  עיטור ההצטיינות של העם היוגוסלבי  מסדר האחווה והאיחוד  Order of the Crown  מדליית הפרטיזנים היוגוסלביים של 1941  עיטור כוכב הפרטיזנים  עיטור העוז של צבא יוגוסלביה  עיטור קוטוזוב, דרגה 1  מסדר האריה הלבן 
 
ארסו יובאנוביץ' (בסרבית: Арсо Јовановић‏; 24 במרץ 1907 – 12 באוגוסט 1948) היה גנרל יוגוסלבי, אשר שימש כראש מטהו של יוסיפ ברוז טיטו במהלך מלחמת העולם השנייה. לאחר המלחמה, כיהן לתקופה קצרה כראש המטה הכללי היוגוסלבי. לאחר שהתגלע סכסוך בינו לבין טיטו, ניסה להימלט מהארץ, אולם נורה למוות בידי אנשי משמר הגבול היוגוסלבי.
ביוגרפיה

יובאנוביץ' נולד ליד פודגוריצה שבמונטנגרו ב-24 במרץ 1907. משפחתו השתייכה לשבט פיפרי, אחד מ-22 השבטים ההיסטוריים של העם המונטנגרי. אביו היה קצין בצבא סרביה. ב-1925 הוא התגייס לצבא היוגוסלבי המלכותי. הוא למד באקדמיה הצבאית בבלגרד ומונה למפקד פלוגה. בתחילת פלישת מדינות הציר ליוגוסלביה ב-1941, יובאנוביץ' לחם עם אנשיו בקרבות ליד סרייבו. לאחר נפילת העיר בידי הגרמנים, נמלט יובאנוביץ' למונטנגרו.
מדינות הציר חילקו ביניהן את יוגוסלביה. על פי הסכם החלוקה, נפלה מונטנגרו תחת כיבוש איטלקי. ביולי 1941 פתחו המונטנגרים במרד כנגד האיטלקים ומשתפי הפעולה שלהם ("הקוויזלינגים"). יובאנוביץ' פיקד על גדוד מורדים, וליד קרמניצה, לכד בשבי 2,000 חיילים איטלקים יחד עם כמות גדולה של נשק וציוד. הגדוד שלו הצליח אף לכבוש שטחים מידי האיטלקים ולהחזיק בהם לזמן קצר. עם זאת, האיטלקים העבירו כוחו מאלבניה והצליחו לדכא את המרד תוך כמה חודשים. יובאנוביץ' ואנשיו נאלצו להימלט אל היערות ולהצטרף לפרטיזנים הקומוניסטים. המפקד העליון של הפרטיזנים, יוסיפ ברוז טיטו, מינה את יובאנוביץ' לראש המטה שלו, והוא שימש בתפקיד זה עד סוף המלחמה.
טיטו ויובאנוביץ' הובילו יחד את לוחמת הפרטיזנים המוצלחת ביותר במהלך כל מלחמת העולם השנייה. לקראת סוף המלחמה, הם הצליחו לשחרר את יוגוסלביה מכיבוש מדינות הציר. לאחר המלחמה, הפך טיטו לנשיא יוגוסלביה, והוא מינה את יובאנוביץ' לראש המטה הכללי היוגוסלבי. הוא כיהן בתפקיד עד ספטמבר 1945, אז נשלח למוסקבה כדי להשלים את הכשרתו הצבאית באקדמיה הצבאית וורשילוב. ביוני 1948 הוא חזר ליוגוסלביה, ומונה למפקד האקדמיה הצבאית היוגוסלבית.
לאחר שהתגלע הסכסוך בין טיטו לבין סטלין, יובאנוביץ' הביע תמיכה בסטלין. ב-12 באוגוסט 1948, הוא ניסה להימלט מיוגוסלביה לרומניה, אולם נתקל בסיור של משמר הגבול היוגוסלבי ונורה למוות.
ארבע-קו מובהק

| אַרְבַּע-קָו מֻבְהָק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: ארבע-קו
מין:: ארבע-קו מובהק
שם מדעי
 Psammophis schokari ‏פורסקל, 1775
תחום תפוצה


אַרְבַּע-קָו מֻבְהָק או ארבע-קו מצוי (שם מדעי: Psammophis schokari) הוא נחש תת-ארסי ממשפחת הזעמניים מהסוג ארבע-קו.
תיאור והתנהגות

ארבע-קו מובהק הוא נחש בעל מבנה דק ומוצק. לאורך גופו יש ארבעה פסים כהים ומכאן שמו. עם זאת קימים גם פרטים ללא פסים, או בעלי פסים בהירים. לפי מקורות אחדים, באזור הצפון לנחש פסים כהים וככל שמדרימים כך הפסים נהיים בהירים או מטשטשים. לפי מקורות אחרים, באותה אוכלוסייה יכולים להיות זה לצד זה נחשים בעלי פסים בהירים או כהים.
אורך הפרטים הנצפים נע בין 80 ועד 120 סנטימטר, אולם ייתכן שקיימים פרטים גדולים יותר. שיני הארס שלו ממוקמות בחלקו האחורי של הפה. מספר מגיני הגחון שלו נמוך מ-185, ובכך הוא נבדל מארבע-קו מצרי, שמספר מגיני גחונו גבוה מ-185.
ארבע קו מובהק פעיל ביום וצד בעיקר זוחלים ומינים של לטאות כגון לטאת עין נחש, המועדפת עליו והנפוצה בתחום מחייתו. הציד מתבצע באמצעות מרדף. הוא פעיל באביב ובסתיו, בתקופות של לחות גבוהה, ואילו בקיץ ובחורף הוא שקוע בתרדמה. הארבע-קו הוא אחד הנחשים הזריזים ביותר הקיימים בארץ. ארסו איננו מסוכן לחיי האדם, אך נשיכתו עלולה להחדיר כמות של ארס ועלולה לגרום לאדמומיות באזור הנשיכה, לנפיחות ואף לנמק. בעת שיחור מזון או סכנה הוא מסוגל להתרומם על פלג גופו העליון על מנת לשפר את שדה הראיה.
מתצפיות בשבי עולה כי המין נוהג להטיל 6–10 ביצים בכל תטולה.
תפוצתו

בישראל, הנחש נפוץ בכל שטח ישראל, מהחרמון עד אילת.
בעולם, תחום תפוצתו רחבה מאוד.ארבע-קו מובהק נפוץ באזורים מדבריים של אפריקה (מרוקו, אלג'יריה, מאלי, מאוריטניה, ניגריה, סודאן, אתיופיה, אריתראה, סומליה, לוב ומצרים), המזרח התיכון (ישראל, סיני, ערב הסעודית, עומאן, תימן, סוריה, ועיראק) ומרכז אסיה (איראן, הודו, אפגניסטן, פקיסטן וטורקמניסטן).
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 208-210
https://www.ynet.co.il/environment-science/article/hkrsasizr
הערות שוליים

↑  אַרְבַּע-קָו מֻבְהָק באתר הרשימה האדומה של IUCN
↑  מילון בעלי חיים – א"י (תש"ס), 2000, באתר האקדמיה ללשון העברית
↑  ארבע-קו מובהק, באתר רמת הנדיב
↑  רז בירן, ארבע קו מובהק, באתר רז בירן לוכד נחשים, ‏2023-06-15
↑  ארבע קו מובהק, באתר מן השדה, ‏2020-04-05
↑  אביעד בר וגיא חיימוביץ, זוחלים ודו-חיים בישראל, 2013
| --- | --- |
בקרת זהויות :  GND: 4269853-4 
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
הבשורה (טיציאן)

| --- | --- |

 מידע כללי
 צייר:  טיציאן
 תאריך יצירה:  1559–1564
 טכניקה וחומרים:  שמן על בד
 ממדים בס"מ
 רוחב:  235 ס״מ 
 גובה:  403 ס״מ 
 נתונים על היצירה
 זרם אמנותי:  האסכולה הוונציאנית, הרנסנס הגבוה 
 מיקום:  כנסיית סן סלבדור, ונציה
 
הבשורה (באיטלקית: Annunciazione) היא יצירה מעשה ידי האמן האיטלקי מתקופת הרנסאנס טיציאן, שצוירה בין השנים 1559–1564. היצירה מוצגת כיום בכנסיית סן סלבדור בוונציה שבאיטליה.
היצירה רחבת הממדים מתארת את הבשורה למרים. מרים ניצבת בימין התמונה, ואילו המלאך המבשר לה על הולדת ישו, ניצב משמאלה. המלאך, הגבוה ממרים מושך את מבטו של הצופה ליונה המסמלת את רוח הקודש במרכזה של היצירה. מסביב ליונה מתוארים כרובים רוקדים רבים העפים בשמים.
דלקרן המושק

| דלקרן המושק |
| --- | --- |
 דלקרן המושק, זכר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צבאיים
שבט:: אנטילופות סבך
סוג:: אנטילופה ננסית
מין:: דלקרן המושק
שם מדעי
 Neotragus moschatus
תחום תפוצה


דלקרן המושק או אנטילופת סוני (שם מדעי: Neotragus moschatus, מכונה גם בקיצור סוני) הוא מין אנטילופה זעירה החיה במרכז ומזרח אפריקה. בסוג "Neotragus" קיימים שתי אנטילופות זעירות נוספות: אנטילופת בייטס ואנטילופה מלכותית.
מאפיינים

צבע הפרווה הכללי של הסוני הוא חום אדמדם. הגב כהה יותר מהאגפיים והרגליים, הראש והלחיים אף הם אדמדמים, והאף שחור. הגחון, הסנטר, הגרון, והחלקים הפנימיים של הרגליים, לבנים. כמו כן יש טבעת בהירה סביב העין. האוזניים גדולות, והרגליים מוקפות בפס שחור מעל הפרסה. פרוותם של הצעירים כהה יותר ומתבהרת עם הזמן. לזכרים זוג קרניים המחורצות למרבית אורכם, ובצבע שחור או אפרפר. אורך הקרניים הוא 13.3-6.5 ס"מ. הקרניים צומחות באלכסון ומישרות קו עם הפנים. כאמור, הסוני הוא אחד מהאנטילופות הקטנות ביותר: אורך גופו 57–62 ס"מ, גובהו בכתפיים: 38-33 ס"מ, אורך זנבו: 13-8 ס"מ, ומשקלו: 6-4 ק"ג בלבד.
הסוני נפוץ במדינות: קניה, טנזניה, מוזמביק, מלאווי, זמביה, זימבבואה, סווזילנד ודרום אפריקה. 

בית גידולו הוא אזורים עם צמחייה צפופה כגון שיחים, חורשות וסוואנות.
הסוני הוא בעל חיים ביישן החי בזוגות או בקבוצות קטנות של זכר ומספר נקבות, ופעיל בעיקר בשעות הערב והלילה; במשך רוב היום הוא ישן באזור מוצל ומוגן. פרוותו מספקת לו הסוואה מצוינת, ומסתירה אותו מטורפיו. כאשר הסוני חש בסכנה מתקרבת, הוא קופא במקומו ונותר חבוי בצמחייה עד שהאיום קרוב מאוד, ובשלב זה מזנק ומתחמק סביב שיחים ועשבים, ונעלם במהירות לתוך הסבך. כפי שמרמז שמו הוא ניחן בריח מושק חזק. הזכרים מגינים על שטחים של כ-3 דונם, ומסמנים את שטחם בעזרת בלוטות הריח שבצד עיניהם. באזורים רבים עשויים להיות ערימות זבל משותפות. הזכר חי בדרך כלל עם נקבה אחת, גם אם נקבות אחרות יעברו בטריטוריה שלו. הסונים משמעים מדי פעם קולות הדומים לנביחות או שריקות.

ההיריון נמשך כ-שישה חודשים לאחריהם נולד ולד אחד (בדרך כלל בחודשי נובמבר עד מרץ) המוסתר ברוב הזמן בצמחייה; הוולד נגמל לאחר חודשיים, ומגיע לבגרות לאחר שנה עד שנה וחצי. תזונתם כוללת עלים, נבטים,  ניצנים, פטריות, ופירות; לעיתים רחוקות גם עשבים.
כל טורף בגודל של הסוני ומעלה יכול לטורפו: החל מחתולי בר, תנים וגחניים, וכלה בעופות דורסים ובנחשים. מצב שימורו הוא ללא חשש (LC) על ידי IUCN בשל תפוצתו הרחבה. תוחלת חייו של הסוני היא עד עשר שנים.
ראו גם

אייל מושק
קנגוריל המושק
הערות שוליים

| צבאיים |
| --- | --- | --- |
| אנטילופות ערבה | אנטילופות ערבה |  |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |    |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |    |
| צבי דק-צוואר | צבי יחמורי • צבי גראנט • צבי סומרינג |    |
| צבי קלארק | צבי קלארק |    |
| צבי ג'ירפי | צבי ג'ירפי |    |
| אנטילופה הודית | אנטילופה הודית |    |
| דלגן | דלגן |    |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |    |
| סאיגות | סאיגות |    |
| סאיגה | סאיגה |    |
| אנטילופות סבך | אנטילופות סבך |    |
| אוריבי | אוריבי |    |
| צבי הסלעים | צבי הסלעים |    |
| אנטילופה ננסית | דלקרן המושק • אנטילופה מלכותית • אנטילופת בייטס |  |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |  |
| דוקרן | דוקרן הסטינבוק • דוקרן הכף • דוקרן שארפי |  |
| אנטילופת ביירה | אנטילופת ביירה |  |
נקבת דלקרן המושק
דייגו קונטנטו

דייגו קונטנטו (באיטלקית: Diego Contento, נולד ב-1 במאי 1990 במינכן שבגרמניה) הוא כדורגלן עבר גרמני ממוצא איטלקי ששיחק בתפקיד המגן השמאלי.
קריירת מועדונים > באיירן מינכן

קונטנטו שיחק בכל קבוצות הילדים והנוער של באיירן מינכן, החל מגיל חמש. בשנת 2008 החל לשחק בקבוצת המילואים של המועדון, ובשנת 2010 החל להיקרא גם לקבוצה הבכירה. באותה שנה כבר ישב על הספסל בגמר ליגת האלופות, בו הפסידה באיירן מינכן 0–2 לאינטר מילאנו. בעונות הבאות קונטנטו פתח בהרכב לעיתים מזומנות אך לא בקביעות, כאשר ברוב המקרים הועדף עליו דוד אלאבה בעמדת המגן השמאלי. קונטנטו קיבל את ההזדמנות הגדולה של הקריירה שלו בגמר ליגת האלופות 2012, עקב השעייתו של אלאבה בגין צבירת כרטיסים צהובים. קונטנטו שיחק בצורה סבירה במשך 120 דקות, אך הקבוצה הפסידה לצ'לסי בבעיטות הכרעה מ-11 מטרים.
בשנת 2013, הסתערה באיירן מינכן על כל התארים, וזכתה בטרבל עם יופ היינקס בעמדת המאמן. קונטנטו שיחק מספר משחקים בעונת הטרבל, אך המשיך לשמש בעיקר כגיבוי לאלאבה מהספסל, ולא שיחק בגמר ליגת האלופות באותה עונה. נוסף על הטרבל, קונטנטו זכה בזירה המקומית עם באיירן מינכן בעוד שני דאבלים, שני גביעי סופר קאפ. בזירה הבינלאומית זכה קונטנטו בשנת 2013 בטורניר הסופר קאפ האירופי לאחר ניצחון בגמר נגד צ'לסי, וב אליפות העולם לקבוצות שנערכה במרוקו, לאחר ניצחון בגמר על ראג'ה קזבלנקה. בשני הטורנירים לא שותף.
קריירת מועדונים > בורדו

בקיץ 2014 עזב קונטנטו את באיירן מינכן לאחר 19 שנים במועדון, וחתם בבורדו מליגת העל הצרפתית בכדורגל לארבע שנים, והפך לראשונה בקריירה שלו לשחקן הרכב קבוע בקבוצה בכירה. קונטנטו היה שחקן הרכב בשלוש העונות הראשונות בבורדו, אך איבד את מקומו בעונת 2017/18, בה ערך שלוש הופעות ליגה בלבד.
קריירת מועדונים > פורטונה דיסלדורף

במאי 2018, לאחר שהסתיים חוזהו בבורדו, חתם קונטנטו בשורות העולה החדשה לבונדסליגה, פורטונה דיסלדורף על חוזה לשתי עונות. בספטמבר 2018 נפצע קונטנטו ולא חזר לשחק במשך תקופה ארוכה, ולמעשה ערך במדי פורטונה דיסלדורף הופעה אחת בלבד במסגרת הגביע הגרמני והופעה נוספת בקבוצת המילואים, במשך שתי העונות בהן השתייך למועדון.
קריירת מועדונים > ס.ו. זנדהאוזן

קונטנטו חתם בקיץ 2020 על חוזה לעונה אחת בס.ו. זנדהאוזן, ששיחקה אז בבונדסליגה השנייה. קונטנטו שיחק במועדון עונה אחת, שבסיומה סיימה הקבוצה במקום ה-15. במרץ 2023 הודיע קונטנטו על פרישה ממשחק פעיל.
קריירה בינלאומית

קונטנטו שיחק בחלק מהנבחרות הצעירות של גרמניה, אך טרם זומן לנבחרת הבוגרת.
חיים אישיים

משפחתו של קונטנטו היגרה למינכן מנאפולי שבאיטליה. אביו העריץ את דייגו ארמנדו מראדונה, שהיה כוכב גדול בקבוצת הכדורגל של נאפולי, וקרא לבנו על שמו.
אחיו של קונטנטו, וינצ'נצו ודומניקו, שיחקו גם הם בקבוצת הנוער של באיירן מינכן.
הארלי רודה

הארלי אדווין רודה הבן (באנגלית: .Harley Edwin Rouda Jr; נולד ב-10 בדצמבר 1961) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-48 של מדינת קליפורניה בימי הקונגרס ה-116 של ארצות הברית, בשנים 2019–2021.